Temeljem čl. 107. Zakona o odgoju i obrazovanju u osnovnoj i srednjoj školi (NN br.87/08,86/09,

92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18) i članaka 4., 5. i 6. Pravilnika o načinu i postupku zapošljavanja u Osnovnoj školi Kraljevica, Osnovna škola Kraljevica, Strossmayerova 35, 51262 Kraljevica, zastupana po ravnatelju Davoru Juriši, prof., dana 15.10.2019. godine, raspisuje

**N A T J E Č A J**

**za zasnivanje radnog odnosa**

1. STRUČNI SURADNIK/CA KNJIŽNIČAR/KA, na određeno puno radno vrijeme

- 1 izvršitelj/ica

UVJETI: uz opće uvjete za zasnivanje radnog odnosa sukladno općim propisima o radu, kandidati moraju ispunjavati i posebne uvjete prema čl. 105. i 106. Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN br. 6/2019).

Uz pismenu prijavu na natječaj kandidati trebaju priložiti:

* životopis
* diploma odnosno dokaz o stečenoj stručnoj spremi
* dokaz o hrvatskom državljanstvu
* uvjerenje da se protiv kandidata ne vodi kazneni postupak za kaznena djela za koja postoji zapreka za zasnivanje radnog odnosa sukladno čl.106 Zakona o odgoju i obrazovanju, ne starije od 30 dana od dana raspisivanja natječaja
* elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje ne starije od 30 dana od dana raspisivanja natječaja

Tražena dokumentacija dostavlja se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu.

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima. Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Svi kandidati čije su prijave pravodobne i potpune sa svim prilozima i ispunjavaju uvjete natječaja dužni su pristupiti testiranju prema odredbama Pravilnika o načinu i postupku zapošljavanja u Osnovnoj školi Kraljevica. Na web stranici Škole <http://os-kraljevica.skole.hr> objavit će se područje provjere i uputa za pripremu kandidata, te vrijeme i mjesto održavanja testiranja.

Prijave na natječaj potrebno je vlastoručno potpisati , te s potrebnom dokumentacijom dostaviti neposredno ili poštom na adresu škole: Osnovna škola Kraljevica, Strossmayerova 35, 51262 Kraljevica, s naznakom „Za natječaj“ u roku od 8 dana od dana objave natječaja na mrežnim stranicama i oglasnim pločama Škole i Hrvatskog zavoda za zapošljavanje.

Nepotpune i nepravovremene prijave neće se razmatrati kao i prijave upućene elektroničkom poštom.

Na natječaj se mogu javiti osobe oba spola sukladno Zakona o ravnopravnosti spolova.

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno odredbama Opće uredbe o zaštiti podataka broj 2016/679 (GDPR) i Zakona o provedbi Opće uredbe o zaštiti podataka (NN br. 42/18).

Rezultati natječaja bit će objavljeni na mrežnoj stranici Škole <http://os-kraljevica.hr> u roku 15 dana od dana donošenja odluke o izboru kandidata.

Natječaj je objavljen 15.10.2019. na oglasnoj ploči i mrežnoj stranici Škole, te na oglasnoj ploči i mrežnoj stranici Hrvatskog zavoda za zapošljavanje i traje do 23.10.2019. godine.

Ravnatelj:

Davor Juriša, prof.